text: নতুন গেইমিং ল্যাপটপ আনলো শাওমি – টেক শহর
  টেক শহর কনটেন্ট কাউন্সিলর : সাংহাইয়ে এমআই মিক্স ২এস এর উদ্বোধনী অনুষ্ঠানে শাওমি প্রথম বারের মতো তাদের গেইমিং নোটবুক প্রদর্শন করেছে।
  এর নাম দেওয়া হয়েছে এমআই গেইমিং ল্যাপটপ। ১৫ দশমিক ৬ ইঞ্চির ল্যাপটপটিতে আছে এনভিডিয়া জিফোর্স জিটিএক্স ১০৬০ জিপিইউ, সপ্তম প্রজন্মের ইন্টেল কোর আই৭ সিপিইউ ও গেইমিং কিবোর্ড।
  এছাড়াও, হাই এন্ড মডেলের ডিভাইসটিতে আছে ১৬ র‍্যাম, ২৫৬ জিবি এনভিমি এসএসডি ও ১ টেরাবাইট হার্ড ডিস্ক। ল্যাপটপটির দাম ধরা হয়েছে এক হাজার চারশ' ৪০ ডলার।
  অন্য মডেলে আছে এনভিডিয়া জিটিএক্স ১০৫০ টি গ্রাফিক্স, ৮ জিবি র‍্যাম, ১২৮ বা ১ টেরাবাইট এসএসডি বা এইচডিডি। এর দাম ধরা হয়েছে ৯৫৬ ডলার।
  কির্বোডকে আলোকিত করতে যোগ করা হয়েছে ১৬ মিলিয়ন কালার। এছাড়াও, আছে চারটি ইউএসবি ৩.০ পোর্ট, দুটি ইউএসবি-সি পোর্ট, এইচডিএমআই ও অডিও জ্যাক।